(5) Litsentsi tunnistab kehtetuks selle andja, kui:  1) ilmneb, et litsentsi taotlemisel on teadlikult esitatud valeandmeid;  2) isik ei vasta enam käesoleva paragrahvi lõikes 3 toodud tingimustele;  3) isik või vastutav töötaja ei täida litsentsi väljaandmisel esitatud nõudeid;  4) isiku suhtes on kohaldatud väärteo- või kriminaalkaristust majandustegevuse nõuete rikkumise eest ja andmed selle  kohta ei ole karistusregistrist kustutatud;  5) isik või vastutav töötaja on oma tegevusega oluliselt rikkunud looduskaitseseadusega kehtestatud nõudeid ohustatud liikidega kauplemisele ja tema suhtes on jõustunud sellekohane süüteootsus.